CELEX: 62014CN0335
Language: fi
Date: 2014-07-11 00:00:00
Title: Asia C-335/14: Ennakkoratkaisupyyntö, jonka cour d’appel de Mons (Belgia) on esittänyt 11.7.2014 – Les Jardins de Jouvence SCRL v. Belgian valtio

29.9.2014   
            
            
               FI
            
            
               Euroopan unionin virallinen lehti
            
            
               C 339/5
            
         Ennakkoratkaisupyyntö, jonka cour d’appel de Mons (Belgia) on esittänyt 11.7.2014 – Les Jardins de Jouvence SCRL v. Belgian valtio
   (Asia C-335/14)
   2014/C 339/06
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Mons
   
      Pääasian asianosaiset
   
   
      Valittaja: Les Jardins de Jouvence SCRL
   
      Vastapuoli: Belgian valtio
   
      Ennakkoratkaisukysymykset
   
   
               1)
            
            
               Onko vanhainkodeista, palvelutaloista ja vähintään 60-vuotiaiden vanhusten päivähoitokeskuksista 5.6.1997 annetussa Vallonian alueneuvoston asetuksessa tarkoitettu palvelutalo, joka tarjoaa käyttöön voittoa tavoitellen yhdelle tai kahdelle henkilölle tarkoitettuja yksityisasuntoja, jotka käsittävät varustellun keittiön, olohuoneen, makuuhuoneen ja varustellun kylpyhuoneen, ja näin mahdollistaa asukkaiden itsenäisen elämisen, sekä voittoa tavoitellen tarjoaa vastikkeellisesti erilaisia vapaaehtoisia palveluja, joiden tarjoaminen ei rajoitu pelkästään palvelutalon asukkaisiin (ravintola-baari, kampaamo ja kauneushoitola, fysioterapiahuone, toimintaterapia, pesutupa, terveyskeskus ja verinäytteenotto, lääkäriasema), sellainen pääasiassa sosiaalisia hyvinvointipalveluja tuottava laitos, joka suorittaa jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17.5.1977 annetun kuudennen neuvoston direktiivin 77/388/ETY (1) 13 artiklan A kohdan 1 alakohdan g alakohdassa (josta on tullut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (2) 132 artiklan 1 kohdan g alakohta) tarkoitettuja ”sosiaalihuoltoon ja sosiaaliturvaan läheisesti liittyviä palvelujen suorituksia ja tavaroiden luovutuksia”?
            
         
               2)
            
            
               Onko vastaus edelliseen kysymykseen erilainen, jos kyseessä oleva palvelutalo saa kyseisten palvelujen suorittamiseen avustuksia tai muita etuuksia tai rahoitustukea julkisilta viranomaisilta?
            
         
      (1)  EYVL L 145, s. 1.
   
      (2)  EYVL L 347, s. 1.